**OBRAZLOŽENJE FINANCIJSKOG PLANA UREDA GRADONAČELNIKA GRADA OMIŠA ZA RAZDOBLJE 2023.-2025.**

Prijedlog financijskog plana Ureda gradonačelnika Grada Omiša za 2023. i projekcija plana za 2024. i 2025. godinu, izrađen je u skladu sa Zakonom o proračunu (NN RH 144/21), Pravilnikom o proračunskim klasifikacijama (NN 26/10, 120/13 i 1/20), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20), Uputama za izradu proračuna Grad Omiša za razdoblje 2023.-2025. (Odsjek za proračun i računovodstvo Grada Omiša, listopad 2022.).

Upravni odjel izradio je prijedlog financijskog plana koji se sastoji od:

1. Općeg dijela,
2. Plana prihoda i primitaka,
3. Plana rashoda i izdataka,
4. Obrazloženje financijskog plana.

Prema članku 30. Zakona o proračunu, obrazloženje prijedloga Financijskog plana sadrži:

1. Sažetak djelokruga rada upravnog odjela
2. Obrazložene programe,
3. Zakonske i druge podloge na kojima se zasnivaju programi,
4. Ishodište i pokazatelje na kojima se zasnivaju izračuni i ocjene potrebnih sredstava za provođenje programa,
5. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini.

**1. SAŽETAK DJELOKRUGA RADA**

Grad Omiš je jedinica lokalne samouprave, osnovana Zakonom o područjima županija, gradova i općina u Republici Hrvatskoj (NN 86/06, 125/06, 16/07, 95/08, 46/10, 145/10, 37/13, 44/13 I 45/13 i 110/15), a koja za obavljanje poslova iz svog djelokruga ima ustrojena 3 upravna tijela i vlastiti pogon.

U Uredu gradonačelnika obavljaju se:

* Stručni, administrativni i tehnički poslovi za potrebe rada gradskih tijela: Gradskog vijeća i Gradonačelnika,
* Zajednički poslovi za sva upravna tijela kao što su poslovi oko radnih odnosa, protokolarni poslovi, materijalno-tehnički poslovi, nabavka i raspolaganje zajedničkim sredstvima i drugi slični poslovi,
* Pravno savjetodavni poslovi iz djelokruga Grada kao jedinica lokalne samouprave kao i poslovi koji nisu u djelokrugu upravnih odjela.

U Odsjeku za proračun i računovodstvo obavljaju se poslovi izrade i izvršenja proračuna te ostali poslovi vezani za prihode i financiranje Grada.

Ured gradonačelnika zapošljava 8 djelatnika na neodređeno radno vrijeme i gradonačelnika.

**ZAKONSKA OSNOVA**

Zakon o lokalnoj i područnoj (regionalnoj) samoupravi (NN br. 33/01, NN 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), Zakon o području županija, gradova i općina u RH (NN 86/06, 125/06, 16/07, 95/08, 46/10, 145/10, 37/13, 44/13, 45/13 i 110/15), Zakon o financiranju jedinica lokalne i područne (regionalne) samouprave (NN 127/17 i 138/2020).

**2. OBRAZLOŽENJE PROGRAMA, ZAKONSKA PODLOGA, ISHODIŠTE I POKAZATELJI NA KOJIMA SE ZASNIVA IZRAČUN I OCJENA POTREBNIH SREDSTAVA, IZVJEŠTAJ O POSTIGNUTIM CILJEVIMA I REZULTATAIMA**

Ured gradonačelnika nadležan je za provođenje slijedećeg programa:

1. **PROGRAM 1001: JAVNA UPRAVA I ADMINISTRACIJA**

**OBRAZLOŽENJE PROGRAMA**

Program se provodi sa ciljem provođenja zakonskih i drugih procedura kod izvršavanja zajedničkih administrativnih, financijskih i tehničkih poslova i djelokruga rada upravnih odjela, Vlastitog pogona i Gradskog vijeća Grada Omiša.

Program će se provoditi kroz slijedeće aktivnosti i projekte:

**A101001 Gradsko vijeće**

Aktivnost se provodi financiranjem naknada vijećnicima i naknada članovima gradskih odbora i povjerenstava, kao i troškova službenog puta i ostalih troškova gradskih vijećnika po nalogu gradonačelnika.

**A101001 Političke stranke**

U sklopu ove aktivnosti financira se redovna djelatnost političkih stranaka u skladu s odlukom gradskog vijeća Grada Omiša o raspoređivanju sredstava za redovno godišnje financiranje političkih stranaka za konkretnu proračunsku godinu.

**A101003 Gradska uprava, stručni i tehnički poslovi**

Kroz ovu aktivnost financiraju se plaće i materijalni troškovi zaposlenika u gradskoj upravi. Nadalje, u sklopu ove aktivnosti financiraju se stručne, tehničke usluge i financijske usluge koje gradska uprava koristi u svom radu. To su usluge promidžbe i informiranja, odvjetničke usluge, zaštitarske usluge, informatičke usluge, usluge obavljanja platnog prometa, troškovi najma itd.

**A101009 Zaposlenici izvan radnog odnosa-projekt "Zaželi**

Kroz ovu aktivnost financiraju se plaće za tkz. njegovateljice kao mjera zapošljavanja žena starijih od 50 godina na poslovima skrbi o starijim i nemoćnim osobama u vlastitim domaćinstvima. Projekt „Zaželi“ prvobitno ugovoren kao trogodišnji projekt u razdoblju od 2019. – 2021. godine, nastavlja sa djelovanjem do daljnjeg i u narednom planskom razdoblju.

**A101011Otplata kredita HBOR-a**

Kroz ovu aktivnost evidentiramo otplatu dugoročnog kredita Hrvatske banke za obnovu i razvitak, u svrhu modernizacije i rekonstrukcije javne rasvjete energetski učinkovitim rasvjetnim tijelima. Realizacija kredita se procjenjuje u 2023. godini, a otplata u mjesečnim anuitetima na rok od 10 godina.

**T101001 Obljetnice i manifestacije**

Kroz ovaj projekt financira se obilježavanje obljetnica i manifestacija od značaja za Grad Omiš.

**K101001 Nabavka poslovnog prostora**

Kroz ovaj projekt financira se nabavka poslovnog prostora u svrhu zamjene za stambeni prostor za zbrinjavanje stanara u zgradi Ilirskog sjemeništa u procijenjenom iznosu od 430.000,00 €.

Također se planira nabavka prostora poslovnog prostora u prizemlju zgrade gradske uprave, adresa Trg kralja Tomislava 3, u iznosu od 332.000,00 €.

**K101002 Nabavka postrojenja i opreme**

Planirana je nabavka uredskog namještaja i klima uređaja u prostorima gradske uprave.

**K101003 Nabavka računalnih programa**

U 2023. i narednim godinama planira se dopuna informatičkog sustava kojim se služi gradska uprava, kao i nabavka potrebne PC opreme.

* 1. **ZAKONSKA OSNOVA PROGRAMSKOG DJELOVANJA**
* Zakon o proračunu (NN RH 144/21)
* Zakon o financiranju političkih aktivnosti, izborne promidžbe i referenduma ( NN 29/19 i 98/19)
* Zakon o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 4/18 i 112/19)
* Uredba o klasifikaciji radnih mjesta u lokalnoj i područnoj (regionalnoj) samoupravi (NN 74/10 i 125/14)
* Zakon o plaćama u lokalnoj i područnoj (regionalnoj)samoupravi (NN 28/10)
* Zakon o lokalnim izborima (NN 144/12, 121/16, 98/19, 42/20, 144/20 i 37/21)
  1. **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA I IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIH NA POKAZATELJIMA USPJEŠNOSTI U PRETHODNOJ GODINI**

Plan programa Javna uprava i administracija za razdoblje 2023. – 2025. godine u razdjelu Ured gradonačelnika po aktivnostima, kapitalnim projektima te izvorima planiran je kako slijedi:

|  |  |  |  |  |
| --- | --- | --- | --- | --- |
|  |  | **GODINE** | | |
|  |  | **Plan 1(€)** | **Procjena 2(€)** | **Procjena 3(€)** |
| **BROJ KONTA** | **VRSTA PRIHODA / PRIMITAKA** | **2023** | **2024** | **2025** |
| **UKUPNO RASHODI / IZDACI** | | **3.010.230,00** | **2.355.694,00** | **2.354.477,00** |
| **Razdjel 001 URED GRADONAČELNIKA** | | **3.010.230,00** | **2.355.694,00** | **2.354.477,00** |
| **Glava 00101 URED GRADONAČELNIKA** | | **3.010.230,00** | **2.355.694,00** | **2.354.477,00** |
| **Program 1001 Javna uprava i administracija** | | **3.010.230,00** | **2.355.694,00** | **2.354.477,00** |
| **Aktivnost A101001 Gradsko vijeće** | | **46.200,00** | **46.200,00** | **46.200,00** |
| **Izvor 1.1. Prihodi od poreza, imovine, pristojbi i kazni** | | **1.200,00** | **1.200,00** | **1.200,00** |
| **3 Rashodi poslovanja** | | **1.200,00** | **1.200,00** | **1.200,00** |
| **Izvor 3.8. Prihodi od prodaje ulaznica** | | **45.000,00** | **45.000,00** | **45.000,00** |
| **3 Rashodi poslovanja** | | **45.000,00** | **45.000,00** | **45.000,00** |
| **Aktivnost A101002 Političke stranke** | | **8.176,00** | **8.176,00** | **8.176,00** |
| **Izvor 1.1. Prihodi od poreza, imovine, pristojbi i kazni** | | **8.176,00** | **8.176,00** | **8.176,00** |
| **3 Rashodi poslovanja** | | **8.176,00** | **8.176,00** | **8.176,00** |
| **Aktivnost A101003 Gradska uprava, stručni i tehnički poslovi** | | **1.833.700,00** | **1.833.700,00** | **1.833.700,00** |
| **Izvor 1.1. Prihodi od poreza, imovine, pristojbi i kazni** | | **1.647.800,00** | **1.647.800,00** | **1.647.800,00** |
| **3 Rashodi poslovanja** | | **1.647.800,00** | **1.647.800,00** | **1.647.800,00** |
| **Izvor 3.7. Prihodi od parkinga** | | **171.700,00** | **171.700,00** | **171.700,00** |
| **3 Rashodi poslovanja** | | **171.700,00** | **171.700,00** | **171.700,00** |
| **Izvor 3.8. Prihodi od prodaje ulaznica** | | **14.200,00** | **14.200,00** | **14.200,00** |
| **3 Rashodi poslovanja** | | **14.200,00** | **14.200,00** | **14.200,00** |
| **Aktivnost A101009 Zaposlenici izvan radnog odnosa-projekt "Zaželi"** | | **135.340,00** | **135.340,00** | **135.340,00** |
| **Izvor 5.4. Sredstva EU fondova** | | **135.340,00** | **135.340,00** | **135.340,00** |
| **3 Rashodi poslovanja** | | **135.340,00** | **135.340,00** | **135.340,00** |
| **Aktivnost A101011 Otplata kredita HBOR-a** | | **112.509,00** | **219.858,00** | **218.641,00** |
| **Izvor 1.1. Prihodi od poreza, imovine, pristojbi i kazni** | | **112.509,00** | **219.858,00** | **218.641,00** |
| **3 Rashodi poslovanja** | | **8.075,00** | **10.991,00** | **9.774,00** |
| **5 Izdaci za financijsku imovinu i otplate zajmova** | | **104.434,00** | **208.867,00** | **208.867,00** |
| **Kapitalni projekt K101001 Nabavka poslovnog prostora** | | **762.000,00** | **0,00** | **0,00** |
| **Izvor 9.1. Opći prihodi i primici- preneseni višak** | | **762.000,00** | **0,00** | **0,00** |
| **4 Rashodi za nabavu nefinancijske imovine** | | **762.000,00** | **0,00** | **0,00** |
| **Kapitalni projekt K101002 Nabavka postrojenja i opreme** | | **6.700,00** | **6.700,00** | **6.700,00** |
| **Izvor 3.8. Prihodi od prodaje ulaznica** | | **6.700,00** | **6.700,00** | **6.700,00** |
| **4 Rashodi za nabavu nefinancijske imovine** | | **6.700,00** | **6.700,00** | **6.700,00** |
| **Kapitalni projekt K101003 Nabavka računalnih programa** | | **10.000,00** | **10.000,00** | **10.000,00** |
| **Izvor 1.1. Prihodi od poreza, imovine, pristojbi i kazni** | | **10.000,00** | **10.000,00** | **10.000,00** |
| **4 Rashodi za nabavu nefinancijske imovine** | | **10.000,00** | **10.000,00** | **10.000,00** |
| **Tekući projekt T101001 Obljetnice i manifestacije** | | **95.605,00** | **95.720,00** | **95.720,00** |
| **Izvor 1.1. Prihodi od poreza, imovine, pristojbi i kazni** | | **41.850,00** | **35.920,00** | **35.920,00** |
| **3 Rashodi poslovanja** | | **41.850,00** | **35.920,00** | **35.920,00** |
| **Izvor 3.7. Prihodi od parkinga** | | **43.800,00** | **43.800,00** | **43.800,00** |
| **3 Rashodi poslovanja** | | **43.800,00** | **43.800,00** | **43.800,00** |
| **Izvor 6.5. Donacije od pravnih i fizičkih osoba** | | **9.955,00** | **16.000,00** | **16.000,00** |
| **3 Rashodi poslovanja** | | **9.955,00** | **16.000,00** | **16.000,00** |

Omiš, studeni 2022. g.